Angliyaning Oksfordshir grafligidagi Didkot elektrostansiyasi binosining qulashi oqibatida kamida bir kishi halok bo‘ldi. Qutqaruvchilar ma’lumotlariga ko‘ra, 5 kishi jarohat olgan, yana 3 kishi bedarak yo‘qolgan. Ta’kidlanishicha, elektrostansiya 2013 yilda yopilgan, uning binosi buzilishi kerak bo‘lgan. Avvalroq elektrostansiyada portlash yuz bergani ma’lum qilingandi. Guvohlar portlash ovozini eshitishgan va tutunlar chiqayotganini ko‘rishgan.